**OBAVJEŠTENJE O SEPTEMBARSKOM ISPITNOM ROKU**

**U skladu sa odlukom Senata Univerziteta Crne Gore i Akademskim kalendarom, septembarski ispitni rok biće održan od 27. avgusta do 23. septembra 2018. godine.**

**Studentima je u septembarskom roku, odlukom Senata Univerziteta Crne Gore br. 03-2248/1 od 03.07.2018. godine, omogućeno polaganje ispita u cjelosti (studenti mogu polagati i kolokvijume i završni ispit).**

**Polaganje ispita će biti organizovano u dva ispitna termina. Raspored ispita biće blagovremeno objavljen na sajtu fakulteta. U rasporedu ispita će biti istaknuti datum, vrijeme i sala za svaki ispit, a predmetni nastavnik će, u slučaju potrebe, dodatno obavijestiti studente putem sajta o organizaciji i načinu polaganja ispita.**

**U septembarskom ispitnom roku polažu se svi predmeti, na svim studijskim programima, koji nijesu položeni u januarskom i junskom roku, a koje je student prijavio na početku studijske 2017/2018. godine.**

**Prijava ispita za septembarski ispitni rok obaviće se na šalteru studentske službe 12. jula i 16. jula 2018. godine, u terminu 10-13h.**

**Visina nadoknade u dodatnom ispitnom roku, po odluci Upravnog odbora UCG, iznosi 5,00 eura za svaki prijavljeni ispit.**

**Uz popunjenu prijavu studenti su dužni dostaviti dokaz o uplati nadoknade (uplatnicu) za ispite koje prijavljuju. Uplatu izvršiti na žiro račun Biotehničkog fakulteta br. 510-8133-85, sa naznakom - za septembarski ispitni rok.**

**Studenti koji nijesu izmirili finansijske obaveze (školarinu) ne mogu prijaviti ispite za septembarski ispitni rok, dok ne izmire školarinu.**